„În sfârșit, pot duce o viață normală, fără dureri!”
Aurelia, o tânără de 33 de ani, s-a confruntat cu numeroase probleme, din cauza unui diagnostic grav primit în copilărie. Suferind de luxație congenitală de șold, până la 23 de ani pacienta a trecut prin mai multe operații care, din păcate, nu au avut rezultatul dorit. După fiecare intervenție chirurgicală, durerile încetau pentru o scurtă perioadă, apoi reveneau și mai puternic. În timp, situația s-a agravat. Între piciorul stâng, afectat de luxația congenitală de șold, și piciorul drept, exista o diferență semnificativă de lungime, iar Aureliei îi era tot mai greu să se deplaseze.